કારમાં કૅમેરા અને લેસર-સેન્સર્સ લગાવીને એનાં સિગ્નલ્સ વાઇબ્રેશન-રૂપે ડ્રાઇવ કરનાર વ્યક્તિના હાથ અને પગમાં જાય એવી વ્યવસ્થા નવી કારમાં કરવામાં આવી છે. ખાસ પ્રકારના ગ્લવ્સ અને બેલ્ટ પહેરીને માર્ક ફ્લોરિડાના ડેટોના ઇન્ટરનૅશનલ સ્પીડવે પર ૪૦થી ૫૦ કિલોમીટર પ્રતિ કલાકની ઝડપે કાર ચલાવે છે એટલું જ નહીં, તેમની વચ્ચે પ્રયત્નપૂર્વક ઊભી કરવામાં આવતી અડચણોને પણ લેસર-સેન્સર્સ દ્વારા મળતાં સિગ્નલ્સથી પારખીને વિના કોઈ ગફલત પાર કરી જાય છે.